open-index/open-wikipedia-markdown huggingface dataset:
Έξω Κατοικίες Θήρας

Οι **Έξω Κατοικίες** είναι πολύ μικρός οικισμός των Φηρών στη Σαντορίνη ο οποίος βρίσκεται δίπλα και βορειοανατολικά τους στον δρόμο προς τον Έξω Γιαλό σε υψόμετρο 220 μέτρα. Απογράφεται για πρώτη φορά ως ξεχωριστός οικισμός το 1981 στην τότε κοινότητα Θήρας. Με βάση το πρόγραμμα Καλλικράτης ανήκει στη Δημοτική κοινότητα Θήρας που υπάγεται στη Δημοτική Ενότητα Θήρας του Δήμου Θήρας ενώ με την απογραφή του 2011 απογράφησαν 26 κάτοικοι.

## Παραπομπές


Έξω Κατοικίες Θήρας
Κατηγορία:Δήμος Θήρας
Μεταδιδακτορικός συνεργάτης

Ο όρος **μεταδιδακτορικός συνεργάτης,** ή **μεταδιδακτορικός ερευνητής** ή απλά **μεταδιδακτορικός** (αγγλ. *postdoc*), αναφέρεται σε άτομο - νέο ερευνητή που διεξάγει βασική ή εφαρμοσμένη έρευνα μετά την ολοκλήρωση των διδακτορικών σπουδών του (συνήθως μετά το διδακτορικό), συνήθως σε ένα πανεπιστήμιο ή ερευνητικό κέντρο. 

Ο απώτερος στόχος μιας μεταδιδακτορικής ερευνητικής θέσης είναι να επιδιώξει πρόσθετη έρευνα, κατάρτιση ή διδασκαλία προκειμένου να αποκτήσει καλύτερες δεξιότητες για να ακολουθήσει σταδιοδρομία στον ακαδημαϊκό χώρο, την έρευνα ή οποιονδήποτε άλλο συναφή τομέα. Οι μεταδιδακτορικοί συχνά, αλλά όχι πάντα, έχουν ένα προσωρινό ακαδημαϊκό συμβόλαιο, συνήθως 3τίας ή 4-ετίας, ενώ μερικές φορές προετοιμάζονται για μια θέση ακαδημαϊκού διδακτικού προσωπικού. 

Συνεχίζουν τις σπουδές τους ή πραγματοποιούν έρευνα και αυξάνουν περαιτέρω την τεχνογνωσία σε ένα εξειδικευμένο αντικείμενο, συμπεριλαμβανομένης της ενσωμάτωσης τους σε μια ερευνητική ομάδα (*research group*), όπως και της απόκτησης νέων δεξιοτήτων και μεθοδολογιών έρευνας. Η μεταδιδακτορική έρευνα θεωρείται απαραίτητη κατά την προώθηση της επιστημονικής αποστολής του ιδρύματος υποδοχής, αναμένεται να παράγει σχετικές δημοσιεύσεις σε επιστημονικά περιοδικά ή σε συνέδρια με κριτές. Σε ορισμένες χώρες, η μεταδιδακτορική έρευνα μπορεί να οδηγήσει στην κτήση περαιτέρω τυπικών προσόντων ή σε πιστοποίηση των ακαδημαϊκών προσόντων, ενώ σε άλλες χώρες όχι απαραίτητα.

Η μεταδιδακτορική έρευνα μπορεί να χρηματοδοτηθεί μέσω συμβολαίου με μισθό ή σύμβασης με υποτροφία ή χορηγία. Οι διορισμοί για μια τέτοια ερευνητική θέση μπορεί εξ αρχής να καθορίζονται ως: *μεταδιδακτορικός ερευνητής*, *μεταδιδακτορικός ερευνητικός συνεργάτης* ή *μεταδιδακτορικός βοηθός έρευνας*. Οι μεταδιδακτορικοί ερευνητές συνήθως εργάζονται υπό την επίβλεψη ενός κύριου ερευνητή. Σε πολλές αγγλόφωνες χώρες, οι μεταδιδακτορικοί ερευνητές αναφέρονται στην καθομιλουμένη ως *«μεταδιδακτορικοί»* (*postdocs*).

Λόγω της φύσης της εργασίας τους, και εξαιτίας της υπερπροσφοράς διδακτόρων σε πολλούς τομείς, ορισμένοι μεταδιδακτορικοί ερευνητές αντιμετωπίζουν αβέβαιο μέλλον στον ακαδημαϊκό χώρο, και ένα μεγάλο ποσοστό δύναται να μην  θα αποκτήσει θητεία ή μια πολυπόθητη θέση σε επιλεγμένο τομέα έρευνας.

## Παραπομπές


Κατηγορία:Έρευνα
Ωκονκούρ

Το **Ωκονκούρ** () είναι κοινότητα στο νομό Μοζέλ της διοικητικής περιφέρειας Γκραντ Εστ στη βορειοανατολική Γαλλία.

## Δείτε επίσης
* Κατάλογος κοινοτήτων του Νομού Μοζέλ

## Παραπομπές


Κατηγορία:Κοινότητες της Μοζέλ
Κατηγορία:Σελίδες με πηγές CS1 στα Γαλλικά (fr)
Ευφροσύνη Λόντου-Δημητρακοπούλου

Η **Ευφροσύνη Λόντου-Δημητρακοπούλου** (1888-1972) ήταν Ελληνίδα δασκάλα, μυθιστοριογράφος, θεατρική συγγραφέας και ιδρυτής της πρώτης «Παιδικής Σκηνής» στην Αθήνα.

## Βιογραφία
Η Ευφροσύνη Δημητρακοπούλου γεννήθηκε το 1888 στην Αθήνα και ήταν κόρη του πολιτικού Δημήτριου Δημητρακόπουλου, ανιψιά του Πολύβιου Δημητρακόπουλου και σύζυγος του Κωνσταντίνου Λόντου.

Σπούδασε στο Αρσάκειο, στη Φιλοσοφική Σχολή του Πανεπιστημίου Αθηνών και στη Δραματική Σχολή του Ωδείου Αθηνών. Το 1923 ολοκλήρωσε τη διδακτορική της διατριβή με επιβλέποντα καθηγητή τον παιδαγωγό Νικ. Ι. Εξαρχόπουλο.

Το 1905 διορίστηκε ως δασκάλα και το 1926 εξέδωσε τον πρώτο τόμο του «Παιδικού Θεάτρου». Το 1931 ιδρύει την πρώτη «Παιδική Σκηνή» στην Αθήνα και το 1938 είχε την ραδιοφωνική εκπομπή «Η ώρα του παιδιού» στον ραδιοφωνικό σταθμό της Αθήνας.

## Πηγές
* Γεωργία Λαδογιάννη, *Το παιδικό θέατρο στην Ελλάδα - Ιστορία και κείμενα*. Αθήνα: Εκδόσεις Παπαζήσης.
* Κωνσταντίνος Α. Δημάδης, *«Συνέχειες και ρήξεις στην εξέλιξη του Θεάτρου για ανήλικους θεατές στην Ελλάδα».* Ευρωπαϊκή Εταιρεία Νεοελληνικών Σπουδών, Τόμος Δ΄, σελ. 361-373, 2015.

Κατηγορία:Έλληνες μυθιστοριογράφοι
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι του Ωδείου Αθηνών
Φελίξ Μολουά

Ο **Φελίξ Μολουά** (Félix Moloua) είναι πολιτικός από την Κεντροαφρικανική Δημοκρατία και πρωθυπουργός από το 2022. Νωρίτερα χρημάτισε υπουργός Σχεδιασμού, Οικονομίας και Συνεργασίας (από το 2020). Στις 7 Φεβρουαρίου 2022 διορίστηκε πρωθυπουργός.
Διαδέχθηκε στην πρωθυπουργία τον Ανρί-Μαρί Ντοντρά.

Είναι εξ οφίτσιο μέλος της Αφρικανικής Τράπεζας Ανάπτυξης (AfDB).

## Παραπομπές


Κατηγορία:Ηγέτες εν ενεργεία
Κατηγορία:Πρωθυπουργοί της Κεντροαφρικανικής Δημοκρατίας
Αβάνζ

Το **Αβάνζ** (, , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Λουκάς Ταμπακόπουλος

Ο **Λουκάς Δ. Ταμπακόπουλος** (1801-1879) ήταν Αγωνιστής του 1821.

## Βιογραφία
Γεννήθηκε γύρω στα 1801 στη Βυτίνα Αρκαδίας και ήταν γιος του Δημητρίου. Ήταν συγγενής του Θεόδωρου Δηλιγιάννη και θείος εξ αγχιστείας του Πολύβιου Δημητρακόπουλου.

Μετέσχε στις διάφορες μάχες της επανάστασης υπό τον Θ. Κολοκοτρώνη και τον Δ. Πλαπούτα και έδωσε ολόκληρη την περιουσία του για τις ανάγκες του Αγώνα. Διακρίθηκε ιδιαίτερα στην πολιορκία της Τριπόλεως και μετά την επανάσταση κατετάγη στην ΣΤ’ τάξη των αγωνιστών. Για τις προσφορές του αυτές τιμήθηκε το 1843 με το "σιδηρούν αριστείον". Πέθανε πάμφτωχος το 1879 στην Αθήνα. Η σύζυγός του λεγόταν Ευγενία με την οποία απέκτησε 11 παιδιά, αλλά επέζησαν τέσσερα: η Δήμητρα Μπία, η Χριστίνα, η Δέσποινα Μαντζουράνη και ο Νίκος Ταμπακόπουλος.

## Παραπομπές


Ταμπακοπουλος
Λουκας
Toyota Aygo X

Το **Toyota Aygo X** είναι ένα crossover αυτοκίνητο πόλης της κατηγορίας A, που παράγεται από την ιαπωνική αυτοκινητοβιομηχανία Toyota από το 2021. Απευθύνεται κυρίως στην αγορά της Ευρώπης και αντικατέστησε το Toyota Aygo hatchback, που είχε παραχθεί σε 2 γενιές, μεταξύ του 2005 και του 2021.

## Βασικά στοιχεία
[thumb|left|Το ταμπλό ενός [Πλευρά οδήγησης|δεξιοτίμονου Toyota Aygo X Limited Edition 1.0 του 2022 στο Ηνωμένο Βασίλειο.]]

Το μοντέλο παραγωγής βασίστηκε στο πρωτότυπο αυτοκίνητο (concept car) **Aygo X prologue**, το οποίο παρουσιάστηκε στις 17 Μαρτίου 2021. Η εκδοχή παραγωγής είναι επίσης μικρό crossover πόλης και τελικώς αποκαλύφθηκε επίσημα στις 5 Νοεμβρίου 2021 με την ονομασία Toyota Aygo X. Το γράμμα «X» προφέρεται «Cross», προκειμένου να τονιστεί ότι πρόκειται για crossover, παρομοίως με το Toyota Yaris Cross και το Toyota Corolla Cross. Ειδικότερα το Aygo X πωλείται ως αυτοκίνητο που ανήκει στο ανώτατο άκρο της κατηγορίας A.

## Προδιαγραφές
[thumb|left|Το ταμπλό ενός Toyota Aygo X του 2022 στη [Γερμανία.]]
Το Aygo X βασίζεται σε μια κοντύτερη εκδοχή της πλατφόρμας TNGA-B. Κατά συνέπεια, η πλατφόρμα αυτή είναι εντελώς διαφορετική από τις δύο πρώτες γενιές του Toyota Aygo, οι οποίες για την ιστορία παρήχθησαν στο Κόλιν της Τσεχίας, όπου συνεχίζει να παράγεται και ο διάδοχος Aygo X. Ο κινητήρας βενζίνης 1.0 λίτρου 1KR-FE διατηρήθηκε από τα προηγούμενα Aygo.

## Αναφορές


## Εξωτερικοί σύνδεσμοι

* Η επίσημη Ελληνική ιστοσελίδα του Toyota Aygo X

Aygo X
Κατηγορία:Αυτοκίνητα πόλης
Κατηγορία:Αυτοκίνητα SUV
Δημήτριος Πολλάτος

Ο **Δημήτριος (Μίκιας) Πολλάτος** ήταν ηγετική μορφή της Εθνικής Αντίστασης στην Κεφαλονιά και Α΄ Γραμματέας του ΕΑΜ Κεφαλονιάς-Ιθάκης.

## Βιογραφία
μικρογραφία|Ο Μίκιας Πολλάτος
Ο Μίκιας Πολλάτος γεννήθηκε στα Φαρακλάτα Κεφαλονιάς, ήταν δάσκαλος, υπηρέτησε ως έφεδρος αξιωματικός και ήταν ένας απ' τους πιο φωτισμένους ηγέτες του λαϊκού κινήματος στο νησί.

Στην κατοχή εντάχθηκε στον ΕΑΜ, το 1942 ήταν Ά Γραμματέας του ΕΑΜ Κεφαλονιάς-Ιθάκης και εκπρόσωπος του ΚΚΕ. Υπήρξε απ' τους πρωτεργάτες της οργάνωσης των πρώτων πυρήνων του ΕΑΜ στο νησί και ήταν υπεύθυνος για τη δικτύωση του ΕΑΜ σε όλα τα χωριά της Κεφαλονιάς, μετατρέποντας την οργάνωση σε μαζικό κίνημα. 

Ήταν ένας από τους τέσσερις επικεφαλής της Στρατιωτικής Οργάνωσης Κεφαλονιάς (Σ.Ο.Κ.) και το σπίτι του στα Φαρακλάτα έγινε το αρχηγείο της προσωρινής διοίκησης. Το 1943 πήγε στην οργάνωση της Δυτικής Στερεάς και υπέβαλε έκθεση για την κατάσταση στην Κεφαλονιά. Ο Πολλάτος ήταν εξαιρετικά καχύποπτος με τους Άγγλους και αρνήθηκε να δεχτεί οικονομική βοήθεια που συνοδευόταν από πολιτικούς όρους, υποστηρίζοντας την αυτονομία του ΕΛΑΣ. Μετά τη συνθηκολόγηση της Ιταλίας (Σεπτέμβριος 1943), ο Πολλάτος έπαιξε πρωταγωνιστικό ρόλο στις επαφές με τη Μεραρχία Άκουι. Προσπάθησε να πείσει τους Ιταλούς να παραδώσουν τον οπλισμό τους στον ΕΛΑΣ για να πολεμήσουν από κοινού τους Γερμανούς.

Ο Πολλάτος διαδραμάτισε κεντρικό ρόλο στη **[[Μάχη του Ληξουρίου]]** (25-26 Μαρτίου 1944), η οποία θεωρείται μία από τις σημαντικότερες και πιο πολύνεκρες συγκρούσεις της Αντίστασης στην Κεφαλονιά εναντίον των Γερμανών κατακτητών και των τοπικών δυνάμεων των Ταγμάτων Ασφαλείας. Ως Γραμματέας της Νομαρχιακής Επιτροπής του ΕΑΜ ενέκρινε και συντόνισε την επιχείρηση σε συνεργασία με τους στρατιωτικούς αρχηγούς του ΕΛΑΣ. Η μάχη κράτησε πάνω από 24 ώρες με σκληρές οδομαχίες, χωρίς τελικά να καταφέρουν να απελευθερώσουν την πόλη.

Η συμμετοχή και η ηγεσία του Πολλάτου στη Μάχη του Ληξουρίου ήταν ένας απ' τους βασικούς λόγους που οι Γερμανοί τον «επικήρυξαν». Συνελήφθη από τους Γερμανούς (με τη βοήθεια τοπικών συνεργατών) την άνοιξη του 1944 και εκτελέστηκε στις 5 Ιουνίου 1944 στη θέση Βινιάρες, έξω απ' το Αργοστόλι. Ο Μίκιας Πολλάτος ήταν ένας απ' τους δέκα αντιστασιακούς που εκτελέστηκαν εκείνη την ημέρα ως αντίποινα για τη δράση του ΕΛΑΣ. Αναφέρεται ότι μπροστά στο εκτελεστικό απόσπασμα κράτησε απόλυτη ψυχραιμία, εμψυχώνοντας τους συντρόφους του και αρνούμενος να του δέσουν τα μάτια.

## Παραπομπές


Κατηγορία:Μέλη του ΕΑΜ
Βασιλικό Μπαλέτο

Το **Βασιλικό Μπαλέτο** () είναι θίασος κλασικού μπαλέτου διεθνούς απήχησης με έδρα τη Βασιλική Όπερα του Λονδίνου στο Κόβεντ Γκάρντεν. Η κυρίαρχη εκ των πέντε μεγαλύτερων εταιρειών μπαλέτου στη Μεγάλη Βρετανία, που ιδρύθηκε το 1931 από τη Νινέτ ντε Βαλουά, ξεκίνησε να εδρεύει στη Βασιλική Όπερα το 1946 και επικυρώθηκε με βασιλικό διάταγμα το 1956, ενώ αναγνωρίζεται πλέον ως η κορυφαία εταιρεία μπαλέτου στη Βρετανία.

Το Βασιλικό Μπαλέτο κατατασσόταν ανάμεσα στις λαμπρότερες εταιρείες μπαλέτου του 20ού αιώνα και εξακολουθεί να είναι μέχρι και σήμερα μία από τις διασημότερες όλου του κόσμου. Το επίσημο συνεργαζόμενο εκπαιδευτικό ίδρυμα της εταιρείας είναι η Βασιλική Σχολή Μπαλέτου και η αδελφική της εταιρεία είναι το Βασιλικό Μπαλέτο του Μπέρμιγχαμ, το οποίο λειτουργεί ανεξάρτητα. Η απόλυτη πρίμα μπαλαρίνα του Βασιλικού Μπαλέτου είναι η αείμνηστη ντέιμ Μαργκότ Φοντέιν.

## Παραπομπές


## Εξωτερικοί σύνδεσμοι
* Επίσημη ιστοσελίδα
* Σελίδα στο IMDb
* Σελίδα στο Twitter

Κατηγορία:Εταιρείες μπαλέτου
Κατηγορία:Χορός στον Ηνωμένο Βασίλειο
Φρέντερικ Γκόμεζ

Ο **Φρέντερικ Ρόναλντ Γκόμεζ** (*Frederick Ronald Gómez*, γεννήθηκε 25 Οκτωβρίου 1984) είναι ποδοσφαιριστής από την Αρούμπα που αγωνίζεται ως επιθετικός. Είναι πρώτος σκόρερ της εθνικής ομάδας της χώρας του με 6 γκολ.

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


## Εξωτερικοί σύνδεσμοι
* F. GÓMEZ

Κατηγορία:Ποδοσφαιριστές από την Αρούμπα
Κατηγορία:Ποδοσφαιριστές Εθνικής Αρούμπα
Κατηγορία:Επιθετικοί ποδοσφαιριστές
Ολακούρ

Το **Ολακούρ** () είναι κοινότητα στο νομό Μοζέλ της διοικητικής περιφέρειας Γκραντ Εστ στη βορειοανατολική Γαλλία.

## Δείτε επίσης
* Κατάλογος κοινοτήτων του Νομού Μοζέλ

## Παραπομπές


Κατηγορία:Κοινότητες της Μοζέλ
Κατηγορία:Σελίδες με πηγές CS1 στα Γαλλικά (fr)
Συμμετοχή της Ρουάντα στους Ολυμπιακούς Αγώνες

Η **[[Ρουάντα]]** μετέχει ως ανεξάρτητο κράτος στους **[[Ολυμπιακοί Αγώνες|Ολυμπιακούς Αγώνες]]** από το 1984.

Η Εθνική Ολυμπιακή Επιτροπή της Ρουάντα ιδρύθηκε στις αρχές του 1984 και αναγνωρίστηκε από τη Διεθνή Ολυμπιακή Επιτροπή στις 6 Φεβρουαρίου του ίδιου έτους, σε σύνοδο στο Σαράγεβο. Η πρώτη εμφάνιση της χώρας σε Ολυμπιάδα πραγματοποιήθηκε στους Θερινούς Αγώνες του 1984 στο Λος Άντζελες με 3 αθλητές. Έκτοτε, η Ρουάντα έχει λάβει μέρος σε όλες τις διοργανώσεις Θερινών Ολυμπιακών Αγώνων με 41 αθλητές, χωρίς όμως να κατακτήσει κάποιο μετάλλιο έως και σήμερα. Η μεγαλύτερη επιτυχία ήρθε από τον Ματίας Νταβουλικούρα το 1996, όταν τερμάτισε όγδοος στο αγώνισμά των 10.000 μέτρων του στίβου.

Η χώρα δεν έχει συμμετάσχει ακόμη σε Χειμερινούς Ολυμπιακούς Αγώνες.

## Σημαιοφόροι
[thumb|300px|Ο Αντριέν Νιγιονσούτι ήταν σημαιοφόρος της Ρουάντα και στις δύο Ολυμπιάδες που έλαβε μέρος ([Θερινοί Ολυμπιακοί Αγώνες 2012|2012, 2016).]]

## Συμμετέχοντες
[thumb|270px|Η Σαλόμι Νιραρουκούντο τερμάτισε στην 27η θέση των 10.000 μέτρων στους [Θερινοί Ολυμπιακοί Αγώνες 2016|Ολυμπιακούς Αγώνες του 2016 στο Ρίο ντε Τζανέιρο.]]

### Συμμετέχοντες ανά άθλημα

### Συμμετέχοντες ανά διοργάνωση

* Η στήλη "Σύνολο" υποδεικνύει τον συνολικό αριθμό των συμμετοχών σε κάθε άθλημα και όχι τον αριθμό των αθλητών, καθώς κάποιοι έχουν λάβει μέρος σε περισσότερες από μία διοργανώσεις.
* Η σειρά "Σύνολο" υποδεικνύει τον συνολικό αριθμό των συμμετεχόντων κάθε Ολυμπιάδας.

## Πίνακας μεταλλίων
[thumb|250px|Ο Ζαν-Πιερ Εμβουγιεκούρε τερμάτισε στην 79η θέση του μαραθωνίου στους [Θερινοί Ολυμπιακοί Αγώνες 2012|Ολυμπιακούς Αγώνες του 2012 στο Λονδίνο.]]

## Παραπομπές


## Εξωτερικοί σύνδεσμοι
* 
* 
* 

Ρουαντα
Κατηγορία:Αθλητισμός στη Ρουάντα
Συμμετοχή του Μπουρούντι στους Ολυμπιακούς Αγώνες

Το **[[Μπουρούντι]]** μετέχει ως ανεξάρτητο κράτος στους **[[Ολυμπιακοί Αγώνες|Ολυμπιακούς Αγώνες]]** από το 1996.

Η Εθνική Ολυμπιακή Επιτροπή του Μπουρούντι ιδρύθηκε στις 24 Οκτωβρίου 1990 και αναγνωρίστηκε επίσημα από τη Διεθνή Ολυμπιακή Επιτροπή τον Σεπτέμβριο του 1993, σε σύνοδο στο Μόντε Κάρλο. Η πρώτη εμφάνιση της χώρας σε Ολυμπιάδα πραγματοποιήθηκε στους Θερινούς Αγώνες του 1996 στην Ατλάντα με 7 αθλητές. Έκτοτε, το Μπουρούντι έχει λάβει μέρος σε όλους τους Θερινούς Ολυμπιακούς Αγώνες με συνολικά 29 αθλητές, αλλά όχι ακόμη σε Χειμερινούς.

Οι μεγαλύτερες επιτυχίες για τη χώρα σημειώθηκαν στο άθλημα του στίβου, με τον Βένουστ Νιγιονγκάμπο να κατακτά το χρυσό μετάλλιο στα 5000 μέτρα ανδρών το 1996 και τη Φρανσίν Νιγιονσάμπα το ασημένιο στα 800 μέτρα γυναικών το 2016.

## Σημαιοφόροι
[thumb|295px|Αθλητές από το Μπουρούντι κατά τη διάρκεια της τελετής έναρξης των [Θερινοί Ολυμπιακοί Αγώνες 2016|Ολυμπιακών Αγώνων του 2016.]]

## Συμμετέχοντες
thumb|250px|Ο Ολιβιέ Ιραμπαρούτα έλαβε μέρος σε δρόμους μεγάλων αποστάσεων του στίβου σε τρεις Ολυμπιάδες (2012-2020).

### Συμμετέχοντες ανά άθλημα

### Συμμετέχοντες ανά διοργάνωση

* Η στήλη "Σύνολο" υποδεικνύει τον συνολικό αριθμό των συμμετοχών σε κάθε άθλημα και όχι τον αριθμό των αθλητών, καθώς κάποιοι έχουν λάβει μέρος σε περισσότερες από μία διοργανώσεις.
* Η σειρά "Σύνολο" υποδεικνύει τον συνολικό αριθμό των συμμετεχόντων κάθε Ολυμπιάδας.

## Πίνακας μεταλλίων
[thumb|330px|20/08/2016: Η [Φρανσίν Νιγιονσάμπα οδεύει προς την κατάκτηση του ασημένιου μεταλλίου στον τελικό των 800 μέτρων στους Ολυμπιακούς Αγώνες του 2016, αφήνοντας στην τρίτη θέση τη Μάργκαρετ Γκαμπούι από την Κένυα.]]

### Μετάλλια ανά διοργάνωση

### Μετάλλια ανά άθλημα

## Ολυμπιονίκες

## Παραπομπές


## Εξωτερικοί σύνδεσμοι
* 
* 
* 

Μπουρουντι
Κατηγορία:Αθλητισμός στο Μπουρούντι
Εντέν (Μοζέλ)

Το **Εντέν** (, , ,  ή ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Άγιος Παντελεήμονας Ορεινού Λασιθίου

Ο **Άγιος Παντελεήμονας** είναι οικισμός της Κοινότητας Ορεινού του δήμου Ιεράπετρας και της τέως Επαρχίας Σητείας στην Περιφερειακή Ενότητα Λασιθίου της Κρήτης. 
## Γεωγραφικά στοιχεία
Ο Άγιος Παντελεήμονας είναι παράλιος οικισμός στο νότιο τμήμα του νομού Λασιθίου. Βρίσκεται κοντά στους νότιους πρόποδες των ορέων Θρυπτής, πάνω στην επαρχιακή οδό Ιεράπετρας - Σητείας και σε μέσο σταθμικό υψόμετρο 5 μέτρα. Απέχει 53 χιλιόμετρα περίπου νοτιοανατολικά του Αγίου Νικολάου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Ορεινού του νομού Λασιθίου. Με το ΦΕΚ 244Α - 04/12/1997 αποσπάστηκε από την κοινότητα Ορεινού και προσαρτήθηκε στον δήμο Μακρύ Γιαλού. Με το ΦΕΚ 87Α - 07/06/2010 αποσπάστηκε από τον δήμο Μακρύ Γιαλού και προσαρτήθηκε στον δήμο Ιεράπετρας. 
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Λασιθίου
Κατηγορία:Δήμος Ιεράπετρας
Άγιος Παντελεήμονας Χανδρά Λασιθίου

Ο **Άγιος Παντελεήμονας** είναι οικισμός της Κοινότητας Χανδρά του Δήμου Σητείας και της τέως Επαρχίας Σητείας στην Περιφερειακή Ενότητα Λασιθίου της Κρήτης. 

Στις τελευταίες απογραφές ο οικισμός καταγράφηκε χωρίς κατοίκους.

## Γεωγραφικά στοιχεία
Ο Άγιος Παντελεήμονας είναι ορεινός οικισμός στο ανατολικό τμήμα του νομού Λασιθίου. Βρίσκεται στο βορειοανατολικό άκρο μικρού οροπεδίου, νότια της Σητείας, σε μέσο σταθμικό υψόμετρο 600 μέτρα. Απέχει 79 χιλιόμετρα περίπου Α.ΝΑ. του Αγίου Νικολάου.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Χανδρά του νομού Λασιθίου. Καταργήθηκε το 1940 για να επανασυσταθεί το 1961. Με το ΦΕΚ 244Α - 04/12/1997 αποσπάστηκε από την κοινότητα Χανδρά και προσαρτήθηκε στον δήμο Λεύκης. Με το ΦΕΚ 87Α - 07/06/2010 αποσπάστηκε από τον δήμο Λεύκης και προσαρτήθηκε στον δήμο Σητείας.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Λασιθίου
Κατηγορία:Δήμος Σητείας
Ενωμένη Προοδευτική Συμμαχία

Η **Ενωμένη Προοδευτική Συμμαχία** είναι μεγάλη κεντροαριστερή συμμαχία πολιτικών κομμάτων στην Ινδία. Σχηματίστηκε μετά τις Ινδικές γενικές εκλογές του 2004. Το Ινδικό Εθνικό Κογκρέσο ηγείται στη συμμαχία.

## Παραπομπές


Κατηγορία:Πολιτικά κόμματα της Ινδίας
Άγιος Παντελεήμονας Ηρακλείου

Ο **Άγιος Παντελεήμονας** είναι οικισμός της κοινότητας Αχεντριά, της δημοτικής ενότητας (τέως δήμου) Αστερουσίων, του δήμου Αρχανών-Αστερουσίων, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Μονοφατσίου του νομού Ηρακλείου, στο γεωγραφικό διαμέρισμα Κρήτης.
*Μέχρι το 1976 ο οικισμός ονομαζόταν *Μαριδάκι*.
## Γεωγραφία
Ο Άγιος Παντελεήμονας είναι παράλιος οικισμός στο Ν.ΝΑ. τμήμα του νομού Ηρακλείου, στους ανατολικούς πρόποδες του Κόφινα και στον δυτικό μυχό του όρμου Τσούτσουρου, σε μέσο σταθμικό υψόμετρο 20. Απέχει 68 χλμ. περίπου ΝΑ. του Ηρακλείου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός εμφανίζεται το 1976 ως μετονομασία του οικισμού *Μαριδάκι*. Με το ΦΕΚ 244Α - 04/12/1997 αποσπάστηκε από την κοινότητα Αχεντριά και προσαρτήθηκε στον δήμο Αστερουσίων. Με το ΦΕΚ 87Α - 07/06/2010 αποσπάστηκε από τον δήμο Αστερουσίων και προσαρτήθηκε στον δήμο Αρχανών-Αστερουσίων.

## Αξιοθέατα
*Η παραλία «Μαριδάκι», δυτικά του οικισμού, ονομασία με την οποία ήταν παλαιότερα γνωστός ο Άγιος Παντελεήμονας.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (εκδ. Βαρελάς)
*Χάρτες «ROAD» (Κρήτη 1:250.000)
*eetaa.gr

Κατηγορία:Δήμος Αρχανών - Αστερουσίων
Κατηγορία:Χωριά της περιφερειακής ενότητας Ηρακλείου
Άγιος Παντελεήμονας Θεσπρωτίας

Ο  **Άγιος Παντελεήμονας** είναι οικισμός της τοπικής κοινότητας Αμπελιάς, της δημοτικής ενότητας (τέως δήμου) Παραμυθιάς, του δήμου Σουλίου, της περιφερειακής ενότητας (τέως νομού) Θεσπρωτίας, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Σουλίου του νομού Θεσπρωτίας, στο γεωγραφικό διαμέρισμα Ηπείρου. Στην απογραφή του 2011 ο οικισμός καταγράφηκε χωρίς κατοίκους.

## Γεωγραφικά στοιχεία
Ο Άγιος Παντελεήμονας είναι ημιορεινός οικισμός στο νοτιοκεντρικό τμήμα του νομού Θεσπρωτίας. Βρίσκεται κοντά στους βορειοδυτικούς πρόποδες του υψώματος «Μεγάλη Ράχη» (745 μ.) και ακριβώς πάνω στην Εγνατία Οδό, σε μέσο σταθμικό υψόμετρο 270 μέτρα. Aπέχει 23 χλμ. περίπου ΝΑ. της Ηγουμενίτσας.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Αμπελιάς του νομού Θεσπρωτίας. Με το ΦΕΚ 244Α – 04/12/1997 αποσπάστηκε από την κοινότητα Αμπελιάς και προσαρτήθηκε στον δήμο Παραμυθιάς. Με το ΦΕΚ 87Α – 07/06/2010 αποσπάστηκε από τον δήμο Παραμυθιάς και προσαρτήθηκε στον δήμο Σουλίου.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)
* eetaa.gr

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Σουλίου
Εθνική Δημοκρατική Συμμαχία

Η **Εθνική Δημοκρατική Συμμαχία** είναι η κυβερνώσα πολυσυλλεκτική συμμαχία πολιτικών κομμάτων στην Ινδία, με κυρίαρχο το Λαϊκό Κόμμα. Πρόεδρος της συμμαχίας είναι ο Αμίτ Σαχ, ενώ ο στο Λοκ Σάμπα (και *de facto* στην συμμαχία) ηγείται ο πρωθυπουργός του κράτους Ναρέντρα Μόντι. Σχηματίστηκε μετά τις Ινδικές γενικές εκλογές του 1998. Τοποθετείται στα δεξιά του πολιτικού φάσματος.

## Παραπομπές



Κατηγορία:Πολιτικά κόμματα της Ινδίας
Μνημείο του Γιούζεφ Πιουσούτσκι (Τούρεκ)

Το **Μνημείο του Γιούζεφ Πιουσούτσκι στο Τούρεκ** είναι μνημείο αφιερωμένο στον Γιούζεφ Πιουσούτσκι στο Τούρεκ της Πολωνίας, το οποίο βρίσκεται στο Πάρκο Ζερμίνα Σκλοντκόφσκα. Το μνημείο σχεδιάστηκε από τον Γιούζεφ Γκοσουάφσκι, κατά τη διάρκεια της παραμονής του καλλιτέχνη στην Ιταλία. Το μνημείο σχεδιάστηκε για τον διαγωνισμό που διοργάνωσε η Ένωση Άνταμ Μιτσκιέβιτς στη Ρώμη το 1936. Το εκμαγείο αυτού του γλυπτού παραγγέλθηκε από δήμους του Τούρεκ και βρίσκεται στην πόλη από το 1990.

Το μνημείο είναι μια προτομή του Γιούζεφ Πιουσούτσκι με τη στολή του. Η ακόλουθη επιγραφή βρίσκεται στο βάθρο: *ΣΤΡΑΤΑΡΧΗΣ ΓΙΟΥΖΕΦ ΠΙΟΥΣΟΥΤΣΚΙ 1867-1935 ΕΠΙΤΙΜΟΣ ΠΟΛΙΤΗΣ ΤΗΣ ΠΟΛΗΣ ΤΟΥΡΕΚ* (πολωνικά: *MARSZAŁEK JÓZEF PIŁSUDSKI 1867-1935 HONOROWY MOBIASTAURATY OBIAY*).

## Εικόνες

Αρχείο:PL Turek Pilsudski Monument 09.jpg|Πρόσοψη
Αρχείο:PL Turek Pilsudski Monument 14.jpg|Το άγαλμα με την επιγραφή
Αρχείο:PL Turek Pilsudski Monument 18.jpg|Το άγαλμα στο βάθρο
Αρχείο:Obchody swieta wojska polskiego turek.jpg|Εορτασμός της Ημέρας του Πολωνικού Στρατού (2009)


## Παραπομπές


## Βιβλιογραφία
* 

Κατηγορία:Γιούζεφ Πιουσούτσκι
Γιουζεφ Πιουσουτσκι Μνημειο Τουρεκ
Γιουζεφ Πιουσουτσκι Μνημειο Τουρεκ
Κατηγορία:Κτίρια και κατασκευές στο Βοεβοδάτο της Μεγάλης Πολωνίας
Άγιος Παύλος Λέσβου

Ο **Άγιος Παύλος** είναι οικισμός της Λέσβου. Υπάγεται στην τοπική κοινότητα Βασιλικών, της δημοτικής ενότητας (τέως δήμου) Πολιχνίτου, του δήμου Δυτικής Λέσβου, της περιφερειακής ενότητας (τέως νομού) Λέσβου,  στην περιφέρεια Βορείου Αιγαίου, σύμφωνα με το πρόγραμμα *Καλλικράτης*, καθώς και των μεταβολών μετά από αυτό το πρόγραμμα. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Μυτιλήνης του νομού Λέσβου, στο γεωγραφικό διαμέρισμα Νήσων Αιγαίου.
## Γεωγραφία
Ο Άγιος Παύλος είναι παράλιος οικισμός στον ανατολικό μυχό του κόλπου Καλλονής της Λέσβου. Βρίσκεται στην παραλιακή επαρχιακή οδό που συνδέει τον Πολιχνίτο με την Αρίσβη, σε μέσο σταθμικό υψόμετρο 5. Απέχει 47 χλμ. περίπου Δ. της Μυτιλήνης.
## Πληθυσμός

## Διοικητικές μεταβολές μέχρι τον «Καλλικράτη»
Ο Άγιος Παύλος αναγνωρίστηκε το 1981 και προσαρτήθηκε στην κοινότητα Βασιλικών του νομού Λέσβου. Με το ΦΕΚ 244Α - 04/12/1997, αποσπάστηκε από την κοινότητα Βασιλικών και προσαρτήθηκε στο δήμο Πολιχνίτου. Με το ΦΕΚ 87Α - 07/06/2010, αποσπάστηκε από τον δήμο Πολιχνίτου και προσαρτήθηκε στον δήμο Λέσβου. Με το ΦΕΚ 43Α - 09/03/2019, αποσπάστηκε από τον δήμο Λέσβου και προσαρτήθηκε στο δήμο Δυτικής Λέσβου.
## Αξιοθέατα
*Το εκκλησάκι του Αγίου Παύλου, στην παραλία του οικισμού
*Η παραλία «Αλυκούδι», νοτιοδυτικά του οικισμού 

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Δήμος Δυτικής Λέσβου
Κατηγορία:Χωριά της περιφερειακής ενότητας Λέσβου
Βόλογκντα

Η **Βόλογκντα** (ρωσικά: Вологда, προφ.: *Βόλαγκντα*) είναι πόλη και το διοικητικό, πολιτιστικό και επιστημονικό κέντρο του όμπλαστ της Βόλογκντα, στη Ρωσία, που βρίσκεται επί του ποταμού Βόλογκντα εντός της λεκάνης απορροής του Βόρειου Ντβινά. Σύμφωνα με την απογραφή του 2010, ο πληθυσμός της πόλης είναι 301.755 κάτοικοι.

Η πόλη χρησιμεύει ως σημαντικός κόμβος μεταφορών στα βορειοδυτικά της Ρωσίας. Το Υπουργείο Πολιτισμού της Ρωσικής Ομοσπονδίας έχει ταξινομήσει τη Βόλογκντα ως ιστορική πόλη, μία από τις σαράντα μία στη Ρωσία και μία από τις τρεις μόνο στο όμπλαστ της Βόλογκντα. 224 κτίρια στη Βόλογκντα έχουν αναγνωριστεί επισήμως ως μνημεία πολιτιστικής κληρονομιάς.

## Ιστορία
Η πόλη έχει αρχαία προέλευση, με την πρώτη αναφορά να χρονολογείται από το 1147, όταν ιδρύθηκε μια εκκλησία και ένα μικρό χωριό· έναν ολόκληρο αιώνα αργότερα η πόλη ισοπεδώθηκε από τους Μογγόλους. Στις αρχές του 15ου αιώνα η Βόλογκντα εισήλθε στη σφαίρα επιρροής της Μοσχοβίας, ξεκινώντας την ανάπτυξή της ως κέντρο εμπορίου.

Δεδομένης της διάρκειας της ιστορίας της, η πόλη είναι πλούσια σε μαρτυρίες: ο καθεδρικός ναός της Αγίας Σοφίας, ο οποίος χτίστηκε από τον Ιβάν τον Τρομερό μεταξύ 1568 και 1570, και το μοναστήρι Σπασό-Πριλούτσκιι, το οποίο χρονολογείται από το 1371, προσλαμβάνουν ιδιαίτερη αξία.

## Υποδομές και μεταφορές
Η πόλη εξυπηρετείται από το Αεροδρόμιο της Βόλογκντα, όντας εύκολα προσβάσιμη με καθημερινές προγραμματισμένες πτήσεις της τοπικής αεροπορικής εταιρείας Vologda Air, οι οποίες συνδέουν τη Βόλογκντα με το Διεθνές Αεροδρόμιο Βνούκοβο, που βρίσκεται στη ρωσική πρωτεύουσα, τη Μόσχα.

## Παραπομπές


Κατηγορία:Πόλεις του Όμπλαστ της Βόλογκντα
Μπλαγκοβέστσενσκ

Το **Μπλαγκοβέστσενσκ** (ρωσικά: Благове́щенск, προφ.: μπλαγκαβιέ**σσ**ινκ, που σημαίνει *Πόλη του [[Ευαγγελισμός της Θεοτόκου|Ευαγγελισμού της Θεοτόκου]]*) είναι πόλη και το διοικητικό κέντρο του όμπλαστ του Αμούρ της Ρωσίας. Βρίσκεται στη συμβολή των ποταμών Αμούρ και Ζέγια, απέναντι από την κινεζική πόλη Χέιχε. Ο πληθυσμός του ήταν 214.390 κάτοικοι, βάσει της απογραφής του 2010.

Ο Αμούρ έχει σχηματίσει τα σύνορα της Ρωσίας με την Κίνα από τη Συνθήκη του Άιγκουν το 1858 και τη Συνθήκη του Πεκίνου το 1860. Η περιοχή βόρεια του Αμούρ ανήκε στη δυναστεία Μαντσού Τσινγκ με τη Συνθήκη του Νέρτσινσκ το 1689 έως ότου παραχωρήθηκε στη Ρωσία με τη Συνθήκη του Άιγκουν το 1858.

## Κλίμα
Το Μπλαγκοβέστσενσκ βιώνει καυτό-καλοκαιρινό υγρό ηπειρωτικό κλίμα που επηρεάζεται από τους μουσώνες (Κέππεν *Dwa*), το οποίο αγγίζει το ζεστό-καλοκαιρινό υγρό ηπειρωτικό κλίμα επηρεασμένο από τους μουσώνες (*Dwb*) που είχε πριν από το 1990. Η πόλη παρουσιάζει ψυχρούς, ξηρούς χειμώνες και πολύ ζεστά, βροχερά καλοκαίρια, με υψηλή υγρασία. Την 1η Αυγούστου 2011, έγινε η πρώτη πόλη στη ρωσική Άπω Ανατολή που χτυπήθηκε από ανεμοστρόβιλο.

## Παραπομπές


Κατηγορία:Πόλεις του Όμπλαστ του Αμούρ
Κοινοβούλιο της Αντίγκουα και Μπαρμπούντα

Το **Κοινοβούλιο της [[Αντίγκουα και Μπαρμπούντα]]** αποτελείται από δύο σώματα, τη Γερουσία (Άνω Βουλή) και τη Βουλή των Αντιπροσώπων (Κάτω Βουλή). Το κοινοβούλιο συνέρχεται στο Σεντ Τζονς, την πρωτεύουσα της χώρας.

## Γερουσία
Η Γερουσία είναι η Άνω Βουλή του Κοινοβουλίου της Αντίγκουα και Μπαρμπούντα. Αποτελείται από 17 μέλη που διορίζονται από τον Γενικό Κυβερνήτη. Δέκα μέλη διορίζονται από τον Πρωθυπουργό, τέσσερα από τον αρχηγό της αντιπολίτευσης, ένα από το Συμβούλιο της Μπαρμπούντα, ένας κάτοικος της Μπαρμπούντα από τον Πρωθυπουργό και ένας από τον Γενικό Κυβερνήτη. Η σημερινή Γερουσία συνήλθε στις 23 Ιανουαρίου 2023, μετά τις γενικές εκλογές του 2023.

## Βουλή των Αντιπροσώπων
Η Βουλή των Αντιπροσώπων της Αντίγκουα και Μπαρμπούντα είναι η Κάτω Βουλή του διθάλαμου κοινοβουλίου της χώρας. Η σημερινή Βουλή των Αντιπροσώπων αριθμεί συνολικά 19 μέλη. 17 μέλη εκλέγονται απευθείας για πενταετή θητεία από μονοεδρικές εκλογικές περιφέρειες χρησιμοποιώντας απλό πλειοψηφικό σύστημα. Υπάρχει μία ex officio έδρα (του Γενικού Εισαγγελέα) ενώ την άλλη έδρα κατέχει ο Πρόεδρος.

## Παραπομπές


Κοινοβουλιο
Αντιγκουα και Μπαρμπουντα
Πουτοράνα

Το **Οροπέδιο Πουτοράνα** (ρωσικά: Плато Путорана), γνωστό και ως τα **Όρη Πουτοράνα** ή απλά **Πουτοράνα**, είναι μια ορεινή περιοχή στη Ρωσική Ομοσπονδία. Είναι ένας μεγάλος ορεινός όγκος ή οροπέδιο που διασχίζεται από οροσειρές. Ο πλησιέστερος μεγάλος οικισμός είναι το Νορίλσκ, όπου περιορίζει τα ταξίδια από το εξωτερικό. Η πόλη εξυπηρετείται από το αεροδρόμιο Άλυκελ.

Η περιοχή των βουνών περιέχει μερικά από τα μεγαλύτερα γνωστά κοιτάσματα νικελίου στον κόσμο.

## Προστατευόμενη περιοχή
Το Καταφύγιο Άγριας Ζωής Πουτοράνα, που ιδρύθηκε το 1988 και διοικείται από το Νορίλσκ, αποτελεί έναν προστατευόμενο βιότοπο που καλύπτει περίπου 1.887.251 εκτάρια με ζώνη ασφαλείας 1.773.300 εκταρίων. Δημιουργήθηκε για να προστατεύσει το μεγαλύτερο κοπάδι άγριων ταράνδων στον κόσμο, καθώς και τα σιβηρικά μεγαλοκέρατα πρόβατα.

Τον Ιούλιο του 2010, το Καταφύγιο Πουτοράνα εγγράφηκε στον Κατάλογο Παγκόσμιας Κληρονομιάς ως «ένα πλήρες σύνολο υποαρκτικών και αρκτικών οικοσυστημάτων σε μια απομονωμένη οροσειρά, που περιλαμβάνει παρθένα βόρεια δάση, δασική τούνδρα, τούνδρα και οικοσυστήματα αρκτικής ερήμου, καθώς και οικοσυστήματα ανέγγιχτων κρύων νερών λιμνών και ποταμών».

## Φυσικοί πόροι
Τα ορυκτά του Οροπεδίου περιλαμβάνουν πυριγενή πετρώματα βασάλτη, μεταλλεύματα σιδήρου (μαγνητίτης και αιματίτης), πυριτικά άλατα (πρενίτης, ζεόλιθος), απατίτες, περοβσκίτες και μεταλλεύματα χαλκού και νικελίου με υψηλό βαθμό κορεσμού. Οι φυσικοί πόροι παρουσιάζονται από άφθονο νερό και γαιάνθρακα.

upright=3.5|center|thumb|Το οροπέδιο όπως φαίνεται από τη λίμνη Καπτσούκ

## Παραπομπές


Κατηγορία:Μνημεία Παγκόσμιας Κληρονομιάς στη Ρωσία
Κατηγορία:Κράι του Κρασνογιάρσκ
Λι Ραμούν

Ο **Λι Ραμούν** (*Lee Ramoon*, γεννήθηκε 29 Ιανουαρίου 1965) είναι πρώην ποδοσφαιριστής από τις Νήσους Κέιμαν που αγωνιζόταν ως επιθετικός. Εμβληματική μορφή του αθλήματος της χώρας, το 2004 τιμήθηκε με το Τάγμα Αξίας της FIFA.

## Βιογραφία

Ο Ραμούν έπαιξε αρχικά κολεγιακό ποδόσφαιρο με επιτυχία στις Ηνωμένες Πολιτείες για τέσσερα χρόνια από το 1984. Το 1988, πήγε στην Αγγλία και υπέγραψε με τη Στόκπορτ Κάουντι, κάνοντας πολλές εμφανίσεις για την δεύτερη της ομάδα.  Είχε και δεύτερη περίοδο στη Βρετανία το 1994–95, αγωνιζόμενος σε Αγγλία και Ουαλία. 
Ενώ έπαιζε στη Μεγάλη Βρετανία αξιοποίησε στο έπακρο τον χρόνο, καθώς ολοκλήρωσε μεταπτυχιακό στο Πανεπιστήμιο του Μάντσεστερ. Επέστρεψε στην πατρίδα του το 1998 για να αγωνιστεί με την Τζορτζ Τάουν, με την οποία κατέκτησε τρία πρωταθλήματα και τέσσερα Κύπελλα.

Ο Ραμούν έκανε την πρώτη του εμφάνιση με την εθνική ομάδα των Νήσων Κέιμαν το 1979, σε ηλικία 14 ετών, και έκανε πάνω από 200 επίσημες και ανεπίσημες διεθνείς εμφανίσεις. Ήταν ο σκόρερ του πρώτου γκολ στην ιστορία αυτής της εθνικής ομάδας. Ήταν επίσης αρχηγός της εθνικής ομάδας επί σειρά ετών. Είναι πρώτος σκόρερ στην ιστορία της εθνικής του ομάδας με 12 γκολ σε επίσημους αγώνες.

Μετά την αποχώρησή του από την ενεργό δράση ασχολήθηκε με την προπόνηση ομάδων νέων, ενώ δημιούργησε επιτυχημένη εταιρεία αθλητικών παπουτσιών. Το χρονικό διάστημα 28 Μαΐου 2016 έως 18 Νοεμβρίου 2017 ανέλαβε πρόεδρος της Ομοσπονδίας Ποδοσφαίρου των Νήσων, σε μία περίοδο που οικονομικά σκάνδαλα ταλάνιζαν την Ομοσπονδία.

## Τιμές

* 50px Τάγμα Αξίας της FIFA (*Ordre du mérite de la FIFA*) : 2004

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


Κατηγορία:Ποδοσφαιριστές από τις Νήσους Κέιμαν
Κατηγορία:Ποδοσφαιριστές Εθνικής Κέιμαν Νήσων
Κατηγορία:Επιθετικοί ποδοσφαιριστές
Κατηγορία:Ξένοι ποδοσφαιριστές στην Αγγλία
Κατηγορία:Μέλη του Τάγματος της Αξίας της FIFA
Τουρνουά Ρίο-Σάο Πάολο

Το **Τουρνουά Ρίο-Σάο Πάολο** (πορτογαλικά: *Torneio Rio – São Paulo*) ήταν μια παραδοσιακή βραζιλιάνικη ποδοσφαιρική διοργάνωση  μεταξύ των ομάδων των πολιτειών του Σάο Πάολο και του Ρίο ντε Τζανέιρο από το 1933 έως το 1966, το 1993 και από το 1997 έως το 2002.

Διοργανώθηκε από τις κρατικές (πολιτειακές) ποδοσφαιρικές ομοσπονδίες της πολιτείας του Σάο Πάολο και της πόλης του Ρίο ντε Τζανέιρο για πρώτη φορά το 1933, ενώ το 1954 μετονομάστηκε στο τουρνουά Ρομπέρτο Γκόμες Πεδρόσα (*Roberto Gomes Pedrosa*), από τον πρώην τερματοφύλακα της εθνικής ομάδας της Βραζιλίας και πρόεδρο της Ποδοσφαιρικής Ομοσπονδίας του Σάο Πάολο που πέθανε εκείνη τη χρονιά. Αυτό το όνομα δεν ήταν ευρέως διαδεδομένο μέχρι το 1967, όταν το τουρνουά άνοιξε για πρώτη φορά σε ομάδες από άλλες πολιτείες.

Το 2010, η Συνομοσπονδία Ποδοσφαίρου Βραζιλίας αναγνώρισε επίσημα το διευρυμένο *Torneio Roberto Gomes Pedrosa* από το 1967 έως το 1970 ως νόμιμο εθνικό πρωτάθλημα. Στην εποχή πριν από την επίσημα αναγνωρισμένη εθνική διοργάνωση, δεδομένου ότι η πλειονότητα των ισχυρότερων ομάδων της Βραζιλίας βρίσκονταν στο Σάο Πάολο και Ρίο ντε Τζανέιρο, μερικοί ιστορικοί θεωρούν ότι μέχρι το 1959, παρά το ακανόνιστο χρονοδιάγραμμα, το τουρνουά ήταν ο πιο φημισμένος τίτλος για οποιαδήποτε ομάδα που μπορούσε να διεκδικήσει εκτός κρατικών πρωταθλημάτων. Η διοργάνωση καταργήθηκε το 
2002. Τους περισσότερους τίτλους έχουν κατακτήσει οι Σάντος,  Παλμέιρας,Κορίνθιανς από 5.

## Παραπομπές


Κατηγορία:Ποδοσφαιρικές διοργανώσεις Βραζιλίας
Νιάμ-Όσορ Νάρανμπολτ

Ο **Νιάμ-Όσορ Νάρανμπολτ** (μογγολικά: Ням-Осорын Наранболд , γεννήθηκε 22 Φεβρουαρίου 1992) είναι  ποδοσφαιριστής από τη Μογγολία που αγωνίζεται ως επιθετικός. Είναι κάτοχος του ρεκόρ διεθνών τερμάτων της εθνικής ομάδας της χώρας του με 9 γκολ.

## Δείτε επίσης
* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


## Εξωτερικοί σύνδεσμοι
* N. NYAM-OSOR 

Κατηγορία:Μογγόλοι ποδοσφαιριστές
Κατηγορία:Ποδοσφαιριστές Εθνικής Μογγολίας
Κατηγορία:Επιθετικοί ποδοσφαιριστές
Κατάλογος τραγουδιών στην κορυφή του Billboard Hot 100 (1987)

Αυτές είναι οι επιτυχίες στον κατάλογο **[[Billboard Hot 100|''Billboard'' Hot 100]]** που ήταν στο νούμερο ένα το έτος 1987. Τα σινγκλς με την μεγαλύτερη διάρκεια παραμονής στην κορυφή το 1987 ήταν τα "Livin' on a Prayer" από τους Bon Jovi και "Faith" από τον Τζορτζ Μάικλ αμφότερα με παραμονή 4 συνεχών εβδομάδων στην κορυφή. Το τραγούδι "Walk Like an Egyptian" ήταν στο νούμερο ένα για άλλες δύο εβδομάδες το 1986 και για τις δύο πρώτες του 1987, με το "Faith" να βρίσκεται στην κορυφή επί τρεις εβδομάδες το 1987 και για μία εβδομάδα το 1988.

Τη χρονιά εκείνη,  16 καλλιτέχνες ή συγκροτήματα βρέθηκαν για πρώτη φορά στο νούμερο ένα και ειδικότερα ήταν οι: Γκρέγκορι Άμποτ, Billy Vera and the Beaters, Club Nouveau, Cutting Crew, U2, Κιμ Γουάιλντ, Atlantic Starr, Lisa Lisa and Cult Jam, Μπομπ Σέγκερ, Los Lobos, Σίντα Γκάρετ, Whitesnake, Tiffany, Μπίλι Άιντολ, Μπιλ Μέντλι (για πρώτη φορά ως σόλο καλλιτέχνης έπειτα από την αποχώρησή του από το συγκρότημα The Righteous Brothers), και Μπελίντα Καρλάιλ. Οι Madonna, Τζορτζ Μάικλ, U2, Lisa Lisa and Cult Jam, Γουίτνεϊ Χιούστον και Μάικλ Τζάκσον ήταν οι μοναδικοί καλλιτέχνες που βρέθηκαν στην κορυφή για περισσότερες από μία φορές, με τον καθένα από αυτούς να έχουν δύο τραγούδια στην κορυφή.

## Παραπομπές


## Πηγές
**[[Φρεντ Μπρόνσον|Fred Bronson]]'s Billboard Book of Number 1 Hits, 5th Edition* ()
**[[Joel Whitburn]]'s Top Pop Singles 1955-2008, 12 Edition* ()
**Joel Whitburn Presents the Billboard Hot 100 Charts: The Eighties* ()

## Εξωτερικοί σύνδεσμοι
* Ιστορικό Αρχείο του Αμερικανικού Ραδιοφώνου σχεδόν όλων των περιοδικών *Billboard* μεταξύ 1920 και 2016

1987
Συμμετοχή της Μαδαγασκάρης στους Ολυμπιακούς Αγώνες

Η **[[Μαδαγασκάρη]]** μετέχει ως ανεξάρτητο κράτος στους **[[Ολυμπιακοί Αγώνες|Ολυμπιακούς Αγώνες]]** από το 1964.

## Γενικές πληροφορίες
Η Εθνική Ολυμπιακή Επιτροπή της Μαδαγασκάρης ιδρύθηκε στις 30 Δεκεμβρίου 1963 και αναγνωρίστηκε από τη Διεθνή Ολυμπιακή Επιτροπή στις 26 Ιουνίου 1964. Η πρώτη εμφάνιση της χώρας σε Ολυμπιάδα πραγματοποιήθηκε στους Θερινούς Αγώνες του 1964 στο Τόκιο με 3 αθλητές. Από τότε και με εξαίρεση τους Αγώνες του 1976 και του 1988, η Μαδαγασκάρη έχει λάβει μέρος σε όλες τις διοργανώσεις Θερινών Ολυμπιακών Αγώνων με 81 αθλητές, χωρίς όμως να κατακτήσει κάποιο μετάλλιο έως και σήμερα. Η μεγαλύτερη επιτυχία για τη χώρα ήρθε από τον Ζαν-Λουί Ραβελομαναντσόα το 1968, όταν τερμάτισε όγδοος στα 100 μέτρα ανδρών του στίβου.

Το 2006, η Μαδαγασκάρη πραγματοποίησε στο Τορίνο το ντεμπούτο της και σε Χειμερινούς Ολυμπιακούς Αγώνες. Ακολούθησε η απουσία από τους Αγώνες του 2010 και του 2014, επανήλθε όμως στους Αγώνες του 2018 και του 2022. Συνολικά, έχουν αγωνιστεί τρεις αθλητές στο άθλημα της αλπικής χιονοδρομίας, χωρίς να καταφέρουν να διακριθούν.

## Σημαιοφόροι

### Σημαιοφόροι σε Θερινούς Ολυμπιακούς Αγώνες

### Σημαιοφόροι σε Χειμερινούς Ολυμπιακούς Αγώνες

## Συμμετέχοντες
### Συμμετέχοντες ανά άθλημα

#### Θερινοί Ολυμπιακοί Αγώνες

#### Χειμερινοί Ολυμπιακοί Αγώνες

### Συμμετέχοντες ανά διοργάνωση

#### Θερινοί Ολυμπιακοί Αγώνες

#### Χειμερινοί Ολυμπιακοί Αγώνες

* Η στήλη "Σύνολο" υποδεικνύει τον συνολικό αριθμό των συμμετοχών σε κάθε άθλημα και όχι τον αριθμό των αθλητών, καθώς κάποιοι έχουν λάβει μέρος σε περισσότερες από μία διοργανώσεις.
* Η σειρά "Σύνολο" υποδεικνύει τον συνολικό αριθμό των συμμετεχόντων κάθε Ολυμπιάδας.

## Πίνακας μεταλλίων

### Μετάλλια σε Θερινούς Ολυμπιακούς Αγώνες

### Μετάλλια σε Χειμερινούς Ολυμπιακούς Αγώνες

## Παραπομπές


## Εξωτερικοί σύνδεσμοι
* 
* 
* 

Μαδαγασκαρη
Κατηγορία:Αθλητισμός στη Μαδαγασκάρη
Συμμετοχή της Λιβύης στους Ολυμπιακούς Αγώνες

Η **[[Λιβύη]]** μετέχει ως ανεξάρτητο κράτος στους **[[Ολυμπιακοί Αγώνες|Ολυμπιακούς Αγώνες]]** από το 1964.

## Γενικές πληροφορίες
Η Εθνική Ολυμπιακή Επιτροπή της Λιβύης ιδρύθηκε το 1962 και αναγνωρίστηκε επίσημα από τη Διεθνή Ολυμπιακή Επιτροπή στις 17 Οκτωβρίου 1963, σε σύνοδο στο Μπάντεν-Μπάντεν. Στους Ολυμπιακούς Αγώνες του 1964 στο Τόκιο, η σημαία της Λιβύης παρέλασε για πρώτη φορά στην τελετή έναρξης. Μετά τη γιορτή όμως, ο μοναδικός αθλητής της χώρας, ο μαραθωνοδρόμος Σουλιμάν Φίγκι Χασάν, αποσύρθηκε από τους Αγώνες και έτσι η Λιβύη δεν πραγματοποίησε το ντεμπούτο της σε αυτή την Ολυμπιάδα. Αυτό συνέβη τέσσερα χρόνια αργότερα, στους Αγώνες του 1968 στο Μεξικό, με τον σπρίντερ Μοχάμεντ Ασουάι Καλίφα.

Από τότε και με εξαίρεση τους Αγώνες του 1972, του 1976 και του 1984, η Λιβύη έχει λάβει μέρος σε όλες τις διοργανώσεις Θερινών Ολυμπιακών Αγώνων με 72 αθλητές, χωρίς όμως να κατακτήσει κάποιο μετάλλιο έως και σήμερα. Η μεγαλύτερη επιτυχία για τη χώρα ήρθε από τον Εζεντίν Τλις το 2004, όταν τερμάτισε έβδομος στην κατηγορία του στο τάε κβον ντο.

Η Λιβύη δεν έχει συμμετάσχει ακόμη σε Χειμερινούς Ολυμπιακούς Αγώνες.

## Σημαιοφόροι

## Συμμετέχοντες
### Συμμετέχοντες ανά άθλημα

### Συμμετέχοντες ανά διοργάνωση

* Η στήλη "Σύνολο" υποδεικνύει τον συνολικό αριθμό των συμμετοχών σε κάθε άθλημα και όχι τον αριθμό των αθλητών, καθώς κάποιοι έχουν λάβει μέρος σε περισσότερες από μία διοργανώσεις.
* Η σειρά "Σύνολο" υποδεικνύει τον συνολικό αριθμό των συμμετεχόντων κάθε Ολυμπιάδας.

## Πίνακας μεταλλίων

## Παραπομπές


## Εξωτερικοί σύνδεσμοι
* 
* 
* 

Λιβυη
Κατηγορία:Αθλητισμός στη Λιβύη
Συμμετοχή του Μπρουνέι στους Ολυμπιακούς Αγώνες

Το **[[Μπρουνέι]]** μετέχει ως ανεξάρτητο κράτος στους **[[Ολυμπιακοί Αγώνες|Ολυμπιακούς Αγώνες]]** από το 1996.

Το Εθνικό Ολυμπιακό Συμβούλιο του Μπρουνέι ιδρύθηκε το 1984 και αναγνωρίστηκε επίσημα από τη Διεθνή Ολυμπιακή Επιτροπή την ίδια χρονιά. Μετά την αποστολή ενός αξιωματούχου ως παρατηρητή στους Αγώνες του 1988 και του 1992, το Μπρουνέι πραγματοποίησε το ντεμπούτο του σε Ολυμπιάδα το 1996, με τον πρίγκιπα Τζέφρι Μπολκία στη σκοποβολή. Από τότε και με εξαίρεση τους Αγώνες του 2008, το Μπρουνέι έχει λάβει μέρος σε όλους τους Θερινούς Ολυμπιακούς Αγώνες με συνολικά 11 αθλητές, αλλά δεν έχει κατακτήσει κάποιο Ολυμπιακό μετάλλιο, ενώ οι διακρίσεις είναι λιγοστές.

Η χώρα δεν έχει συμμετάσχει ακόμη σε Χειμερινούς Ολυμπιακούς Αγώνες.

## Σημαιοφόροι

## Συμμετέχοντες
[thumb|360px|03/08/2012: Η Μαζία Μαχούσιν (αριστερά) αγωνίζεται στα προκριματικά των 400 μέτρων γυναικών στους [Θερινοί Ολυμπιακοί Αγώνες 2012|Αγώνες του 2012 και γίνεται η πρώτη γυναίκα στην ιστορία του Μπρουνέι που λαμβάνει μέρος σε Ολυμπιακούς Αγώνες.]]

### Συμμετέχοντες ανά άθλημα

### Συμμετέχοντες ανά διοργάνωση

* Η στήλη "Σύνολο" υποδεικνύει τον συνολικό αριθμό των συμμετοχών σε κάθε άθλημα και όχι τον αριθμό των αθλητών, καθώς κάποιοι έχουν λάβει μέρος σε περισσότερες από μία διοργανώσεις.
* Η σειρά "Σύνολο" υποδεικνύει τον συνολικό αριθμό των συμμετεχόντων κάθε Ολυμπιάδας.

## Πίνακας μεταλλίων

## Παραπομπές


## Εξωτερικοί σύνδεσμοι
* 
* 
* 

Μπρουνει
Κατηγορία:Αθλητισμός στο Μπρουνέι
Kristuskyrkan

Η **Kristuskyrkan** (Εκκλησία του Χριστού) είναι χριστιανική εκκλησία στο Ελσίνκι της Φινλανδίας, που βρίσκεται στην κεντρική συνοικία Etu-Töölö (σουηδικά: Främre Tölö) στη γωνία μεταξύ της οδού Fänrik Ståls και της οδού Apollonkatu. Η εκκλησία χτίστηκε στις αρχές του εικοστού αιώνα και είναι μέρος της Σουηδικής Μεθοδιστικής Εκκλησίας της Φινλανδίας.

## Αρχιτεκτονική και ιστορία
Η αρχιτεκτονική δομή ακολουθεί απλές, λιτές κάθετες γραμμές και αποτελεί καλό παράδειγμα φινλανδικού νεογοτθικού στυλ. Χτίστηκε μεταξύ 1926 και 1928 υπό τη διεύθυνση και το σχέδιο του αρχιτέκτονα **Atte V. Willberg**. Ο ναός καθαγιάστηκε επίσημα με τα εγκαίνια του στις 23.9.1928. Το 59 μέτρων καμπαναριό της εκκλησίας με το κωδωνοστάσιο του είναι χαρακτηριστικό γνώρισμα του ορίζοντα της πόλης.

## Παραπομπές


## Εξωτερικοί σύνδεσμοι
* Kristus Kyrkan
* Kristuskyrkan Facebook 
* Artist: Henry Ericsson- "Biografiskt lexikon för Finland"

Κατηγορία:Εκκλησίες στη Φινλανδία
Λουτσκ

Το **Λουτσκ** (ουκρανικά: Луцьк) είναι πόλη επί του ποταμού Στυρ στη βορειοδυτική Ουκρανία. Είναι το διοικητικό κέντρο της περιφέρειας Βολύν (όμπλαστ) και το διοικητικό κέντρο της γύρω επαρχίας Λουτσκ (ραγιόν) εντός της περιφέρειας, αν και δεν αποτελεί μέρος της επαρχίας. Το Λουτσκ έχει την ιδιότητα πόλης με περιφερειακή σημασία, ισοδύναμη με εκείνην της επαρχίας, και πληθυσμό 217.197 κατοίκους (εκτίμηση 2021).

Αποτελεί ιστορικό, πολιτικό, πολιτιστικό και θρησκευτικό κέντρο του Βολύν.

## Παραπομπές


Κατηγορία:Πόλεις της Ουκρανίας
Ολέκσιγι Ντανίλοβ

Ο **Ολέκσιγι Μιατσεσλόβοβιτς Ντανίλοβ** (ουκρανικά: Олексій Мячеславович Данілов) (7 Σεπτεμβρίου 1962 -) είναι Ουκρανός πολιτικός. Είναι ο γραμματέας του Συμβουλίου Εθνικής Άμυνας και Ασφάλειας (από τις 3 Οκτωβρίου 2019).

## Πολιτικές απόψεις
Τον Οκτώβριο 2021 ο Ντανίλοβ δήλωσε πως πίστευε ότι θα ήταν καλύτερα για την Ουκρανία να γίνει προεδρική δημοκρατία παρά κοινοβουλευτική-προεδρική δημοκρατία. Υποστήριξε ότι θα «ήταν δυνατό να γίνει ένα άλμα προς τα εμπρός» μόνο με ένα «υπεύθυνο άτομο πού ξέρει προς τα πού πηγαίνει η χώρα». Η Ουκρανία είναι κοινοβουλευτική-προεδρική δημοκρατία.

## Προσωπική ζωή
Ο Ντανίλοβ είναι παντρεμένος με την Λουντμίλα. Το ζευγάρι έχει τέσσερα παιδιά και επτά εγγόνια.

## Παραπομπές


## Εξωτερικοί σύνδεσμοι

* 

Κατηγορία:Ουκρανοί πολιτικοί
Αντρίι Ταράν

Ο **Αντρίι Ταράν** (ουκρανικά: Андрій Васильович Таран) (4 Μαρτίου 1955 -) είναι Ουκρανός στρατιωτικός ηγέτης και πολιτικός. Ήταν ο 16ος Υπουργός Άμυνας της Ουκρανίας. Είναι επίσης συνταξιούχος αξιωματικός στις ουκρανικές ένοπλες δυνάμεις.

## Βιογραφία
Ο Αντρίι Ταράν γεννήθηκε στις 4 Μαρτίου 1955 στη Φραγκφούρτη της Ανατολικής Γερμανίας από μια στρατιωτική οικογένεια που υπηρετούσε στις ένοπλες δυνάμεις του σοβιετικού στρατού στη Γερμανία. Τη δεκαετία του 1970, αποφοίτησε από την Ανώτατη Σχολή Μηχανικών του Πυροβολικού στο Κίεβο (τώρα Πανεπιστήμιο Εθνικής Άμυνας της Ουκρανίας) με ειδίκευση στη στρατιωτική ραδιομηχανική. Τη δεκαετία του 1980 αποφοίτησε από τη Στρατιωτική Ακαδημία Αεράμυνας με ειδικότητα στη διαχείριση της μάχης. Σπούδασε επίσης στο Εθνικό Πανεπιστήμιο Ταράς Σεβτσένκο του Κιέβου και στο Πανεπιστήμιο Εθνικής Αμύνης στην Ουάσινγκτον. Γνωρίζει άπταιστα τα αγγλικά και τα ρωσικά ως δεύτερες γλώσσες.

## Παραπομπές


Κατηγορία:Υπουργοί αμύνης της Ουκρανίας
Κατηγορία:Ουκρανοί στρατιωτικοί
Ολέκσιι Ρέζνικοφ

Ο **Ολέκσιι Γιουρίγιοβιτς Ρέζνικοφ** (ουκρανικά: Олексій Юрійович Резніков) (18 Ιουνίου 1966 -) είναι Ουκρανός δικηγόρος και πολιτικός, ο οποίος υπηρετεί ως Υπουργός Άμυνας της Ουκρανίας από τις 4 Νοεμβρίου 2021. Προηγουμένως ο Ρέζνικοφ υπηρέτησε σε άλλες θέσεις στην κυβέρνηση της Ουκρανίας, όπως αναπληρωτής πρωθυπουργός, υπουργός για την επανένταξη των προσωρινά κατεχόμενων εδαφών της Ουκρανίας, αναπληρωτής διοικητής της δημόσιας διοίκησης της πόλης του Κιέβου από το 2016 έως το 2018 και αντιδήμαρχος-γραμματέας του δημοτικού συμβουλίου του Κιέβου από τον Ιούνιο 2014 έως τον Δεκέμβριο 2015. Ο Ρέζνικοφ υπηρέτησε επίσης ως επικεφαλής της εθνικής αντιπροσωπείας της Ουκρανίας στο Κογκρέσο των Τοπικών και Περιφερειακών Αρχών του Συμβουλίου της Ευρώπης από το 2015 έως το 2016 ενώ στις 5 Μαΐου 2020 επιλέχθηκε από τον Ουκρανό πρόεδρο Βολοντίμιρ Ζελένσκι για να εκπροσωπήσει την Ουκρανία στην Τριμερή Ομάδα Επαφών σχετικά με τον πόλεμο στο Ντονμπάς.

## Παραπομπές


## Εξωτερικοί σύνδεσμοι
# Η ομιλία του Ρέζνικοφ στο Συνέδριο Τοπικών και Περιφερειακών Αρχών της Ευρώπης (16 Οκτωβρίου 2014) http://clients.dbee.com/coe/webcast/index.php?id=20141016-1&lang=en 
# Mme Badlilita M Reznikov M Chiveri - συνέντευξη κατά την διάρκεια του Συνεδρίου Τοπικών και Περιφερειακών Αρχών της Ευρώπης https://www.youtube.com/watch?v=YtspPuawF2Q

Κατηγορία:Υπουργοί αμύνης της Ουκρανίας
Κατηγορία:Ουκρανοί νομικοί
Κατηγορία:Απόφοιτοι του Πανεπιστημίου του Λβιβ
Βάλερι Ζαλούζνι

Ο **Βάλερι Ζαλούζνι** (ουκρανικά: Валерій Федорович Залужний· 8 Ιουλίου 1973) είναι Ουκρανός στρατηγός, πρέσβης της Ουκρανίας στο Ηνωμένο Βασίλειο και τέως ανώτατος διοικητής των Ενόπλων Δυνάμεων της Ουκρανίας και μέλος του Συμβουλίου Εθνικής Ασφάλειας και Άμυνας της Ουκρανίας (27 Ιουλίου 2021-8 Φεβρουαρίου 2024).

Προηγουμένως διετέλεσε Διοικητής της Επιχειρησιακής Διοίκησης του Βορρά (2019-2021), αρχηγός και πρώτος διοικητής του Μικτού Επιχειρησιακού Επιτελείου των Ενόπλων Δυνάμεων της Ουκρανίας (2018), αρχηγός επιτελείου και πρώτος αναπληρωτής διοικητής της Δυτικής Επιχειρησιακής Διοίκησης (2017) αλλά και διοικητής της 51ης Ταξιαρχίας (2009-2012).

## Παραπομπές


## Εξωτερικοί σύνδεσμοι
* Хто такий новий головнокомандувач ЗСУ Валерій Залужний // Радіо Свобода, 27 July 2021
* «Кожен солдат для мене&nbsp;— особистість». Принципи нового головнокомандувача ЗСУ Валерія Залужного // *Новинарня*, 27 July 2021

### Πληροφορίες
* генерал-лейтенант ЗАЛУЖНИЙ Валерій Федорович // *zsu.gov.ua*

### Συνέντευξη
* 
* *Олександр Штупун,* «Хочемо відійти від написання бойових наказів зразка 1943 року. Від цих безглуздих доповідей біля карт»&nbsp;— командувач військ ОК «Північ» генерал-майор Валерій Залужний // *armyinform.com.ua*, 15 February 2020

Κατηγορία:Ουκρανοί στρατιωτικοί
Σερχί Σαπτάλα

Ο **Σερχί Σαπτάλα** (ουκρανικά: *Шаптала Сергій Олександрович*· 5 Φεβρουαρίου 1973) είναι ο Ουκρανός αρχηγός του γενικού επιτελείου (από τις 28 Ιουλίου 2021), κατέχοντας τον βαθμό του αντιστράτηγου.

## Βραβεύσεις
* Τίτλος «Ήρωας της Ουκρανίας» με την απονομή του Τάγματος του Χρυσού Αστέρα (18 Φεβρουαρίου 2015) - «για το προσωπικό θάρρος, τον ηρωισμό και τον υψηλό επαγγελματισμό που επιδεικνύεται για την προστασία της κρατικής κυριαρχίας και της εδαφικής ακεραιότητας της Ουκρανίας, για την ανιδιοτελή υπηρεσία στον ουκρανικό λαό»
* Τάγμα Bohdan Khmelnytsky 3ου βαθμού (26 Φεβρουαρίου 2015) - «για το προσωπικό θάρρος και τον ηρωισμό που επέδειξε στην υπεράσπιση της κρατικής κυριαρχίας και της εδαφικής ακεραιότητας της Ουκρανίας, έχοντας πίστη στον στρατιωτικό όρκο»

## Παραπομπές


Κατηγορία:Ουκρανοί στρατιωτικοί